Wolkskool op radio: Leierskapsontwikkeling op hoërskool(Foto: Miguel Á. Padriñán/Pexels.com) In die jongste aflewering van die Wolkskool-podsending gesels Gerhard Nel, adjunkhoof van Hoërskool Zwartkop in Centurion, oor hoe dié skool leiers identifiseer en watter soort leierskapprogramme hulle vir leerders bied. Nel sê hulle fokus veral op konflikhantering en luistervaardighede, asook emosionele intelligensie. Hy het met MD Greyling van Pretoria FM hieroor gesels. Die Wolkskool is ŉ produk van die Skoleondersteuningsentrum (SOS) wat videolesse van hoë gehalte, assesserings en ondersteunende lesmateriaal in vakke soos wiskunde, wetenskap en Afrikaans as huistaal verskaf. Die SOS is ŉ niewinsgewende organisasie met ŉ span onderwyskundiges wat die gehalte van Afrikaanse onderrig wil help verseker. Besoek Skole.co.za of die Wolkskool vir meer inligting hieroor. Hierdie gesprekke is moontlik gemaak met ondersteuning uit die opleidingsafdeling van die Solidariteit Beweging se Krisisfonds. Luister na ŉ podsending van hierdie gesprek boaan die berig.